MONO เรตติ้งมีความเสถียร-ฐานผู้ชมแข็งแกร่งแนะซื้อเป้า 5 บาท 
MONO เรตติ้งมีความเสถียร-ฐานผู้ชมแข็งแกร่งแนะซื้อเป้า 5 บาท 
26 ธ.ค. 2560

บล.บัวหลวง ระบุในบทวิเคราะห์วันนี้(26 ธ.ค.) ว่า บริษัท โมโน เทคโนโลยี จำกัด (มหาชน) หรือ MONO เรตติ้งของ ค่อนข้างมีความเสถียร จากการมีฐานของผู้ชมที่แข็งแกร่ง
โดยล่าสุดเรตติ้งฟื้นตัวขึ้นมาอยู่ที่ระดับเดิมก่อนช่วงพระราชพิธีในเดือน ต.ค. สะท้อนกลุ่มผู้ชมที่ยังเหนียวแน่น ปีหน้าคาดเรตติ้งเพิ่มขึ้นต่อเนื่องจากคอนเทนต์ใหม่ทั้ง FOX Networks และ US NBA ทำให้มองว่าโดยรวม MONO มีโอกาสปรับอัตราค่าโฆษณาขึ้นได้ในปีหน้า บริษัทตั้งเป้าค่าโฆษณาเติบโตได้ 50% ในปี 61 ซึ่งหากปรับตัวขึ้นในระดับดังกล่าวได้จริง CPRP ยังคงอยู่ในระดับถูกที่สุดในกลุ่มที่ประมาณ 2.2 หมื่นบาท/30 วินาที (ที่เรตติ้งปัจจุบัน)
อย่างไรก็ตามประเมินอัตราค่าโฆษณาปีหน้าเติบโต 3.9 หมื่นบาท/นาที นั่นหมายความว่าหากอัตราค่าโฆษณาขึ้นตามเป้าบริษัทจะมีอัพไซด์ต่อประมาณการยังคงคำแนะนำซื้อเก็งกำไรราคาเป้าหมาย 5 บาท 